Nobeta Edaletî ya keyeyanê tepişteyanê nêweşan û tepişteyanê ke înfazê înan ameyo vêşnayene, roja 255. de verê Edlîyeya Amedî de dewam kerd.
Temsîlkar û îdarekaranê MEBYA-DER, TUHAY-DER û OHDyî zî paştî daye çalakîye.
Waya tepişteyê nêweşî Abdulselam Gulerî Încîye Guler çalakîye de qisey kerd û vat: ''Ewro dardekerdiş çin o la verê çimanê her kesî de tepişteyî yew bi yew yenê dardekerdene. Ma nê zulmî qebul nêkenê û do qebul nêkerê. Domanê ma seba ke kurd ê zîndan de yê.''
